ประกาศการไฟฟ้าฝ่ายผลิตแห่งประเทศไทย

เรื่อง  กำหนดเขตสำรวจสายส่งไฟฟ้า ขนาด ๒๓๐ กิโลโวลต์

จากสถานีไฟฟ้าย่อยหลังสวน ไปยังสายเชื่อมโยง

อาศัยอำนาจตามความในมาตรา ๒๘ แห่งพระราชบัญญัติการไฟฟ้าฝ่ายผลิตแห่งประเทศไทย พุทธศักราช. ๒๕๑๑ แก้ไขเพิ่มเติมโดยพระราชบัญญัติการไฟฟ้าฝ่ายผลิตแห่งประเทศไทย (ฉบับที่ ๕) พุทธศักราช ๒๕๓๕

จึงประกาศให้ทราบทั่วกันว่า การไฟฟ้าฝ่ายผลิตแห่งประเทศไทย จะดำเนินการสำรวจข้อมูลทั่วไป เพื่อเลือกแนวสำหรับก่อสร้างสายส่งไฟฟ้าขนาด ๒๓๐ กิโลโวลต์ จากสถานีไฟฟ้าย่อยหลังสวนไปยังสายเชื่อมโยง ซึ่งตั้งอยู่ในท้องที่อำเภอหลังสวน จังหวัดชุมพร โดยมีรายละเอียดในการสำรวจผ่านอำเภอทุ่งตะโก อำเภอหลังสวน จังหวัดชุมพร

ทั้งนี้ ตั้งแต่บัดนี้เป็นต้นไป

ประกาศ ณ วันที่ ๙ กุมภาพันธ์ พ.ศ. ๒๕๔๕

วิทยา  คชรักษ์

ผู้ว่าการการไฟฟ้าฝ่ายผลิตแห่งประเทศไทย